# Glòria Cruz i Torrellas

Glòria Cruz i Torrellas (província de Múrcia, 1959) és una cantant i poeta, autora de lletres d'havaneres. És especialment coneguda per Vestida de nit, versionada per molts conjunts vocals.

## Biografia

Maria Glòria Cruz i Torrellas nasqué a Múrcia de família d'ascendència empordanesa i cresqué a Catalunya. Estudiant a la Universitat de Girona conegué en Càstor Pérez, amb qui s'uní sentimentalment; ambdós eren cantants, i formaren un duo musical el 1988. Amb 19 anys la Glòria, i havent acabat segon de Filosofia i Lletres, la parella tingué una filla, la Glòria Pérez, futura escultora. Cinc anys més tard (1983) nasqué la segona filla, la futura cantant d'anomenada Sílvia Pérez Cruz. Pel 1995 Glòria Cruz fundà a Palafrugell l'acadèmia Alartis d'expressió artística, on donà classes de creativitat, i on tingué d'alumne, i més tard de professora, la Sílvia.
Es presentà a les eleccions municipals de Palafrugell en la llista d'Entesa Junts per Palafrugell, sortí elegida, i entre els anys 2007 i 2011 va ser Regidora de Cultura. Titulada en Història de l'Art, posteriorment exercí de gestora cultural.
Ha estat autora de lletres d'havaneres, de poemes, i també del cartell de la 51 Cantada d'havaneres de Calella de Palafrugell. Ha fet de veu d'acompanyament dels discos de la seva filla 11 de novembre (2012) i Granada (2014), i també de la pel·lícula Cerca de tu casa on també actuava la seva filla Sílvia.

## Lletres d'havaneres

* Amagada en el far, música d'Emili Juanals
* Temps perdut (1986), música de Càstor Pérez
* Vestida de nit (1988), música de Càstor Pérez

### Vestida de nit

Vestida de nit va ser una composició del 1988 amb lletra de Glòria Cruz i música de Càstor Pérez, per a ser interpretada pel duet que formaven ambdós. Posteriorment ha estat interpretada per molts conjunts, tant d'havaneres com formacions corals, i enregistrada en diverses ocasions: (S'esmenta només la primera edició de cada grup o intèrpret; alguns n'han fet més d'una versió)
* Port-Bo. Temps perdut. Barcelona: Audiovisuals de Sarrià, 1988.
* Grup d'Havaneres Rom Cremat. Grup d'Havaneres "Rom Cremat". Barcelona: Audiovisuals de Sarrià, 1992.
* Duet (Alfons Carreras i Càstor Pérez). Cançó de taverna - amb sentiment. Barcelona: Audiovisuals de Sarrià, 1996.
* Els Cremats. Havaneres. Girona: Música Global Discográfica, 1998.
* Els Pirates. Vestida de nit. Sabadell: Picap, 2001.
* Vent Fort. Havaneres al vent i la mar. Barcelona: Audiovisuals de Sarrià, 2001.
* Veus de Reus. Racó d'encís. Barcelona: Audiovisuals de Sarrià, 2003.
* L'Empordanet. Indians. Barcelona: Audiovisuals de Sarrià, 2004.
* Aires del Vallès. Perfum. Barcelona: AxB, 2007.
* La Taverna. De la mar... tornaré. Barcelona: ECB Records, 2007.
* Goldschmidt, Ravid. Ravid Hang. Londres: Quantum Evolution Records, 2008.
* Grup Terra Endins. Bon menú: havaneres i cançons. Santa Coloma de Farners: ARTP, 2008.
* Xató. Lluna, foc i rom. Sabadell: Picap, 2008.
* L'Espingari. Montcada i Reixac. Barcelona: Audiovisuals de Sarrià, 2009.
* Mar Endins. La canya d'en Pep. Barcelona: ECB Records, 2009.
* Mestre d'Aixa. Un cafè entre el cel i el mar. Barcelona: Audiovisuals de Sarrià, 2009.
* Cor Indika. Aires escalencs. L'Esquirol: Afònix, 2011.
* Grup Vallparadís. Vestida de nit. Sabadell: Careli Records, 2011.
* A Cau d'Orella. El temps que passo amb tu. Barcelona: Havana Seven, 2013.
* Petita Havana. Tornar a començar. Barcelona: Havana Seven, 2013.
* Tres de Ronda. Marineres.cat. Barcelona: Audiovisuals de Sarrià, 2013.
* Boira. Som de l'oest. Sabadell: Picap, 2014.
* Mar i Vent. Trepitjant fort. Barcelona: Audiovisuals de Sarrià, 2014.
* Doctor Prats. Havaneres mestisses. Barcelona: Grup Enderrock, 2016.
* Quartet Mèlt. Maletes. Salt: RGB Suports, 2016.

### Enregistraments de Temps perdut

* Port-Bo. Temps perdut. Barcelona: Audiovisuals de Sarrià, 1988. Temps perdut dona títol al disc
* Duet. Flor de lluna. Barcelona: Audiovisuals de Sarrià, 2002.
* Arjau. Cants de Cuba, sons de Calella. Barcelona: Audiovisuals de Sarrià, 2006.
* L'Empordanet. Lejos de tí. Barcelona: Audiovisuals de Sarrià, 2012.

### Enregistrament d'Amagada en el far

* Duet. Vora la mar... a prop teu. Barcelona: Audiovisuals de Sarrià, 1998.

## Referències

* ↑ «Málaga en la mesa - Hoy comemos con Silvia Pérez Cruz». Sur.es, 07-06-2016.
* ↑ «Condició de mare. Glòria Cruz parla de la seva filla, la cantant Sílvia Pérez Cruz». La xarxa. Comunicació local : Maneres de viure, 27-08-2012.
* ↑ «L'estiu a Palafrugell arrenca el cap de setmana de la Cantada, al web de l'Institut de Promoció Econòmica de Palafrugell». [Consulta: 11 juny 2017].
* ↑ Pérez Cruz, Sílvia. 11 de novembre. Madrid: Universal Music Spain, 2012. Pérez Cruz, Sílvia; Fernández, Raúl. Granada. Madrid: Universal Music Spain, 2014.
* ↑ Cerca de tu casa a Internet Movie Database (anglès)
* ↑ «"Temps perdut" cantat per Sílvia Pérez Cruz a la 50 Cantada d'havaneres de Calella de Palafrugell 2-7-2016». [Consulta: 13 juny 2017].
* ↑ «"Vestida de nit" cantat per Sílvia Pérez Cruz a la 45 Cantada d'havaneres de Calella de Palafrugell 2011». [Consulta: 13 juny 2017].
* ↑ Bakhtiarova, Galiana «[Anàlisi de "Vestida de nit", lletra en català i traducció a l'anglès], a Transatlantic Returns: The Habanera in Catalonia» (en anglès). Quaderns-e de l'Institut Català d'Antropologia, núm. 03/a. Miscel·lània, 2004, pàg. 14-16.